LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2010 M. KOVO 31 D. ĮSAKYMO Nr. 3D-302
„DĖL TERITORINIO BENDRADARBIAVIMO PROJEKTŲ, FINANSUOJAMŲ PAGAL LIETUVOS KAIMO PLĖTROS 2007–2013 METŲ PROGRAMOS PRIEMONĘ „TERITORINIS IR TARPTAUTINIS BENDRADARBIAVIMAS“, ĮGYVENDINIMO TAISYKLIŲ PATVIRTINIMO“ PAKEITIMO

2011 m. lapkričio 30 d. Nr. 3D-880

Vilnius

P a k e i č i u Teritorinio bendradarbiavimo projektų, finansuojamų pagal Lietuvos kaimo plėtros 2007–2013 metų programos priemonę „Teritorinis ir tarptautinis bendradarbiavimas“, įgyvendinimo taisykles, patvirtintas Lietuvos Respublikos žemės ūkio ministro 2010 m. kovo 31 d. įsakymu Nr. 3D-302 „Dėl Teritorinio bendradarbiavimo projektų, finansuojamų pagal Lietuvos kaimo plėtros 2007–2013 metų programos priemonę „Teritorinis ir tarptautinis bendradarbiavimas“, įgyvendinimo taisyklių patvirtinimo“ (Žin., 2010, Nr. 38-1827; 2011, Nr. 82-4021):

1. Išdėstau 8.2 punktą taip:

„8.2. projektui, kurį įgyvendinant numatomos veiklos, nurodytos šių Taisyklių 26.2 ir 26.3 punktuose, gali būti skirta ne daugiau kaip 690 560 Lt. Finansuojama iki 100 proc. visų tinkamų finansuoti projekto išlaidų.“

2. Išdėstau 22.2 punktą taip:

„22.2. įsipareigoti be rašytinio Agentūros sutikimo mažiausiai penkerius metus nuo paramos sutarties pasirašymo dienos nedaryti esminio projekte numatytos veiklos, vietos ar sąlygų pakeitimo (taikoma, jeigu projekte numatytos veiklos, kuri apibrėžta šių Taisyklių 26.2 ir 26.3 punktuose), kuris:“.

3. Išdėstau 25.6 punktą taip:

„25.6. visų Bendradarbiavimo sutarties šalių įsipareigojimas – mažiausiai 5 (penkerius) metus nuo paramos sutarties pasirašymo dienos nedaryti esminio projekte numatytos veiklos pakeitimo, kaip nurodyta šių Taisyklių 22.2 punkte (taikoma, jeigu projekte numatyta veikla, kuri apibrėžta šių Taisyklių 26.2 ir 26.3 punktuose);“.

4. Išdėstau 26 punktą taip:

„ 26. Pagal šias Taisykles remiama:

26.1. bendro veiksmo bendradarbiavimo veiklos, susijusios su kaimo plėtros gerosios patirties sklaida, informavimu, renginių organizavimu, leidyba, tyrimais ir pan., kaip nustatyta taisyklių 27 punkte, kurių aktyvaus įgyvendinimo trukmė iki 6 mėn., o įgyvendinimo metu pasiekti rezultatai nesudaro prielaidų realiam tęstinumui, gali būti finansuojami vadovaujantis Taisyklių 8.1 punktu;

26.2. bendro veiksmo bendradarbiavimo veiklos, susijusios su teminių stovyklų, mokymų, plenerų ir kitų tikslinių ilgalaikių renginių organizavimu, prekių ženklų, elektroninių prekių ar paslaugų parduotuvių kūrimu, gyventojų aktyvinimo ir verslumo skatinimo veiklų organizavimų ir pan., kaip nustatyta Taisyklių 27 punkte, kurių aktyvaus įgyvendinimo trukmė viršija 6 mėn., o įgyvendinimo metu pasiekti rezultatai sudaro aiškias prielaidas veiklos tęstinumui, gali būti finansuojamos vadovaujantis Taisyklių 8.2 punktu;

26.3. bendros organizacinės struktūros įkūrimo veiklos, susijusios su investicijomis į nekilnojamąjį turtą, įrangos, technikos ir mechanizmų įsigijimu. Šioms veikloms įgyvendinti taikoma paramos lyginamoji dalis, nurodyta Taisyklių 8.2 punkte. Papildomi reikalavimai nustatyti Taisyklių 28 punkte.“

5. Papildau šiuo nauju 28.1 punktu (ankstesniuosius 28.1–28.4 punktus atitinkamai laikau 28.2–28.5 punktais):

„28.1. planuojama įgyvendinti veiklas, nurodytas 26.3 punkte;“.

6. Išdėstau 40.3 punkto pirmąjį sakinį taip:

„40.3. patirtos įgyvendinant projektą nuo paramos paraiškos pateikimo Agentūrai dienos (išskyrus Taisyklių 41.1.8 ir 41.2.10 punktuose nurodytas išlaidas, kurios gali būti patirtos ne anksčiau kaip Taisyklių įsigaliojimo dieną) iki paskutinio mokėjimo prašymo pateikimo Agentūrai dienos.“

7. Išdėstau 41.1 punktą taip:

„41.1. kai įgyvendinamos remiamos veiklos, nurodytos Taisyklių 26.1 ir 26.2 punktuose:

41.1.1. patalpų nuomos (kai numatoma organizuoti renginį);

41.1.2. įrangos, įrenginių, technikos ir mechanizmų nuomos;

41.1.3. informacinės medžiagos rengimo ir leidybos;

41.1.4. kelio ženklų įrengimo (turistinių maršrutų žymėjimo, lankytinų vietų žymėjimo, prieigų prie gamtos, kultūros paveldo objektų žymėjimo ir pan.);

41.1.5. informacinių stendų įrengimo;

41.1.6. kelionių ir (arba) transporto nuomos, kai tai susiję su projekte numatyta veikla, bet ne su projekto administravimu;

41.1.7. kitų prekių, išskyrus ilgalaikio turto, kurio nusidėvėjimo laikas ilgesnis nei 3 (treji) metai, ir paslaugų, tiesiogiai susijusių su projekto įgyvendinimu, įsigijimo;

41.1.8. bendrosios išlaidos – atlyginimas konsultantams ir ekspertams, konsultuojantiems organizaciniais projekto rengimo ir įgyvendinimo klausimais, kai tokios paslaugos nėra tęstinė ar periodinė veikla, susijusi su pareiškėjo įprastine veikla ir išlaidomis, patentų ir licencijų įsigijimo išlaidos, intelektinė veikla. Finansuojama bendrųjų išlaidų dalis gali sudaryti iki 10 proc. visų tinkamų finansuoti projekto išlaidų. Ne daugiau kaip 5 proc. visų tinkamų finansuoti projekto išlaidų gali būti skirta veiklos aprašui parengti ir konsultuotis projekto įgyvendinimo klausimais;

41.1.9. kanceliarinių prekių įsigijimo, kai tai tiesiogiai susiję su įgyvendinamu projektu, bet ne su projekto administravimu;“.

8. Įrašau 41.2 punkto pirmojoje pastraipoje vietoj skaičiaus „26.2“ skaičių „26.3“.

9. Išdėstau 41.2.10 punkto paskutinįjį sakinį taip:

„Ne daugiau kaip 5 proc. visų tinkamų finansuoti projekto išlaidų gali būti skirta veiklos aprašui parengti ir konsultuotis projekto įgyvendinimo klausimais.“

10. Papildau šiuo 42.9 punktu:

„42.9. ilgalaikio turto, kurio nusidėvėjimo laikas ilgesnis kaip 3 (treji) metai, įsigijimo išlaidos, kai projekte numatomos įgyvendinti veiklos, nurodytos taisyklių 26.1 ir 26.2 punktuose, išskyrus išlaidas, nurodytas 41.1.4 ir 41.1.5 punktuose.“

11. Įrašau 73.3 punkte vietoje skaičių „26.2“ skaičius „26.3“.

12. Išdėstau 1 priedo III dalies „Informacija apie projektą, kuriam įgyvendinti prašoma paramos“ 3 punktą taip:

„

3. Projekto veiklos pobūdis	Atitinkantis Taisyklių 26.1 punktą (pažymėkite X ženklu)	□

Atitinkantis Taisyklių 26.2 punktą (pažymėkite X ženklu)	□

Atitinkantis Taisyklių 26.3 punktą (pažymėkite X ženklu)	□

“

Žemės ūkio ministras	Kazys Starkevičius